**สารบัญ**

**เรื่อง หน้า**

บทนา (Introduction)

ที่มาและความสำคัญ (Importance) 2

นโยบายองค์กร (Policy) 3

วิสัยทัศน์ขององค์กร (Vision) 3

พันธกิจขององค์กร (Obligation) 3

วัตถุประสงค์ของแผนปฏิบัติการสำหรับทุกภัยอันตราย (Objective of AHP) 4

ขอบเขตของแผนปฏิบัติการสำหรับทุกภัยอันตราย (Scope of AHP) 4

ส่วนที่ 1 Hazard Analysis Summary 5

สรุปการวิเคราะห์เหตุการณ์ภัยอันตรายทางสุขภาพที่เกิดขึ้น

ส่วนที่ 2 การลำดับความสำคัญภัยอันตรายและความเสี่ยง 7

ส่วนที่ 3 Hazards & Lead Agency สรุปภัยอันตรายที่มีความสำคัญและผู้มีบทบาทหลัก 9

ส่วนที่ 4 Core Public Health Capacities ขีดความสามารถหลักสำหรับการจัดการภาวะฉุกเฉิน 18

ส่วนที่ 5 กิจกรรมที่สำคัญที่ต้องดำเนินการในแต่ละขั้นตอนของการจัดการภาวะฉุกเฉิน 20

ส่วนที่ 6 Hazards Specific Plan 22

แผนรองรับโรคติดเชื้ออุบัติใหม่ 23

แผนรองรับอุบัติเหตุหมู่ทางถนน 40

แผนรองรับภัยจากไฟไหม้บ่อขยะ 45

|  |
| --- |
| **บทนำ** |
| **(Introduction)** |

**ที่มาและความสำคัญ (Importance)**

จังหวัดสระแก้ว มีพื้นที่ติดแนวชายแดน เป็นเขตอุตสาหกรรมการเกษตร การขนส่งสินค้าระหว่างประเทศและพื้นที่การท่องเที่ยว จึงมีการเคลื่อนย้ายถิ่นฐานของประชากรทั้งในภาคอุตสาหกรรมและการท่องเที่ยวเป็นจำนวนมาก จึงเป็นเขตพื้นที่เสี่ยงเกิดภาวะฉุกเฉินด้านสาธารณสุขทั้งในพื้นที่และระหว่างประเทศ (Public Health of International Concern; PHEIC) ได้ในหลากหลายรูปแบบ ภายใต้ปัจจัยเกี่ยวข้องหลายปัจจัย โดยมีความเสี่ยง (Risk) ที่สามารถทำให้เกิดภาวะฉุกเฉินด้านสาธารณสุขทั้งในพื้นที่และระหว่างประเทศ ดังนี้

1) ความเสี่ยงต่อการเกิดโรคระบาด ได้แก่โรคติดเชื้อไวรัสโคโรนา 2019 ข้อมูลจากงานระบาดวิทยา สำนักงานสาธารณสุขจังหวัดสระแก้ว พบว่า ในปี 2563-2565 จังหวัดสระแก้ว พบผู้ป่วย 15 ราย ไม่มีผู้เสียชีวิต ปี 2564 พบผู้ป่วย 19,911 ราย เสียชีวิต 104 รายและในปี 2565 พบผู้ป่วย 20,4511 ราย เสียชีวิต 86 รายโดยเฉพาะในพื้นที่อำเภอชายแดน (อำเภออรัญประเทศ อำเภอตาพระยา อำเภอโคกสูง อำเภอคลองหาด) ต้องเผชิญความเสี่ยงจากสถานการณ์ของโรคติดเชื้อไวรัสโคโรนา 2019 ซึ่งแฝงมาพร้อมกับผู้เดินทางซึ่งเป็นผู้ป่วยสงสัยที่เดินทางมาจากประเทศกัมพูชา

2) ความเสี่ยงต่อการเกิดอุทกภัย ลักษณะภูมิประเทศของจังหวัดสระแก้ว โดยรวมเป็นพื้นที่ราบถึงราบสูงและมีภูเขาสูงสลับซับซ้อน มีระดับความสูงจากน้ำทะเล 74 เมตร กล่าวคือ ด้านทิศเหนือ มีเทือกเขาบรรทัดซึ่งเป็นต้นกำเนิดของแม่น้ำบางประกง มีลักษณะเป็นป่าเขาทึบได้แก่ บริเวณอุทยานแห่งชาติปางสีดาเป็นแหล่งต้นน้ำลำธาร ด้านทิศใต้ มีลักษณะเป็นที่ราบเชิงเขามีสภาพเป็นป่าโปร่ง ส่วนใหญ่ถูกบุกรุก แผ้วถางป่าเพื่อทำการเกษตร ทำให้เกิดสภาพป่าเสื่อมโทรม ตอนกลางมีลักษณะเป็นที่ราบได้แก่ อำเภอวังน้ำเย็น อำเภอวังสมบูรณ์ เป็นเขตติดต่อกับจังหวัดจันทบุรี ด้านทิศตะวันออก ลักษณะเป็นที่ราบถึงราบสูง และมีสภาพเป็นป่าโปร่ง ทำไร่ ทำนา ด้านทิศตะวันตก นับตั้งแต่อำเภอวัฒนานครมีลักษณะเป็นสันปันน้ำ โดยทางตะวันตกเป็นที่ลาดสู่อำเภอเมืองสระแก้ว ส่วนทางทิศตะวันออกลาดลงสู่อำเภออรัญประเทศเข้าเขตประเทศกัมพูชา จึงมีความเสี่ยงต่อการเกิดอุทกภัยจากน้ำป่าไหลหลากในทุกอำเภอ

3) ความเสี่ยงต่อการเกิดอัคคีภัย จังหวัดสระแก้วมีความเสี่ยงต่อการเกิดอัคคีภัยในพื้นที่การเกษตรได้แก่การเผาไร่อ้อยของเกษตรกรในฤดูกาลตัดอ้อย การเกิดอัคคีภัยจากขยะได้แก่ กากน้ำตาลในโรงงานน้ำตาล ขยะบริเวณตลาดโรงเกลือ ไฟไหม้ในตลาดโรงเกลือเนื่องจากโครงสร้างอาคารมีลักษณะแออัดและเก่าแก่เสี่ยงต่อไฟฟ้าลัดวงจร เป็นต้น

4) ความเสี่ยงต่อชุมนุมประท้วง จังหวัดสระแก้ว มีความเสี่ยงต่อการชุมนุมประท้วงของประชาชนกรณีได้รับความเดือดร้อนในเรื่องต่างๆเช่น ราคาสินค้าเกษตรตกต่ำ ปัญหาเรื่องที่ดินทำกิน ที่มักจะเดินทางมาประท้วงที่ศาลากลางจังหวัดสระแก้ว และในตัวอำเภอต่างๆ เช่น เกษตรกรชาวไร่อ้อย เป็นต้น

5) ความเสี่ยงต่อโรคระบาดต่อเนื่อง จังหวัดสระแก้วเป็นการระบาดของโรคไข้เลือดออก โดยในปี 2564 พบผู้ป่วยด้วยโรคไข้เลือดออก จำนวน 1,499 ราย อัตราป่วย 266.76 ต่อแสนประชากร เสียชีวิต 3 ราย อัตราตายต่อแสนประชากร 0.53 อัตราป่วยตายเท่ากับ 0.20 ปี 2564 พบผู้ป่วย 42 ราย อัตราป่วย 7.47 ต่อแสนประชากร ไม่มีผู้เสียชีวิต ลักษณะการระบาดเป็นแบบปีเว้น 2 ปี และยังเป็นปัญหาทางด้านสาธารณสุขของจังหวัดสระแก้ว

จากเหตุปัจจัยดังกล่าว สำนักงานสาธารณสุขจังหวัดสระแก้ว จึงตระหนักว่า การแก้ไขสถานการณ์ฉุกเฉินด้านสาธารณสุขทั้งจากสถานการณ์ภัยพิบัติและสถานการณ์โรคติดต่ออุบัติใหม่ที่มีระดับความรุนแรงและผลกระทบสูงนั้น จำเป็นต้องมีเครื่องมือในการจัดการภาวะวิกฤติที่เป็นระบบเดียวกัน จึงจะทำให้การจัดการแก้ไขปัญหาเป็นไปอย่างมีประสิทธิภาพ และสามารถลดการสูญเสียในชีวิตและทรัพย์สินของประชาชนได้ สำนักงานสาธารณสุขจังหวัดสระแก้ว ซึ่งการจะดำเนินการดังกล่าวให้สำเร็จตามวัตถุประสงค์ข้างต้นได้ จำเป็นต้องมีการจัดทำแผนเตรียมความพร้อม และแผนปฏิบัติการสำหรับทุกภัยอันตราย (All Hazard Plan) เพื่อใช้เป็นเครื่องมือในการตอบโต้ภาวะฉุกเฉินที่จะเกิดขึ้นในอนาคต อย่างมีประสิทธิภาพ

**นโยบายองค์กร (Policy)**

สำนักงานสาธารณสุขจังหวัดสระแก้ว ได้ตระหนักถึงภัยอันตรายและผลกระทบจากสถานการณ์ภาวะฉุกเฉินทางสาธารณสุข หรือภัยพิบัติต่างๆ ที่อาจทำให้ภารกิจของหน่วยงานต้องหยุดชะงัก หรือไม่สามารถดำเนินต่อไปได้ ดังนั้นเพื่อเป็นการเตรียมความพร้อมรับมือ และตอบโต้ภาวะฉุกเฉินทางสาธารณสุขได้อย่างมีประสิทธิภาพ จึงกำหนดนโยบายการจัดการเตรียมความพร้อมตอบโต้ภาวะฉุกเฉินของหน่วยงาน ดังต่อไปนี้

1. สนับสนุนให้กลุ่มงานมีการจัดทำแผนปฏิบัติการสำหรับทุกภัยอันตราย (All Hazards plan : AHP) เพื่อเป็นแนวทางปฏิบัติงานของหน่วยงาน กรณีที่มีการประกาศภาวะฉุกเฉินทางสาธารณสุขในพื้นที่

2. ดำเนินงานแผนยุทธศาสตร์ชาติระยะ 20 ปี จังหวัดสระแก้ว (พ.ศ.2560-2579) ตามประเด็นยุทธศาสตร์ที่ 5 การพัฒนาระบบการตอบโต้ภาวะฉุกเฉินและภัยสุขภาพ

3. สำนักงานสาธารณสุขจังหวัดสระแก้ว จัดทำแผนปฏิบัติการเฉพาะโรค (Hazard Specific Plan) กรณี เกิดโรคติดต่ออุบัติใหม่ และทำการฝึกซ้อมแผนฯ อย่างน้อยปีละหนึ่งครั้งหรือทบทวนให้เป็นปัจจุบัน

4. คณะกรรมการบริหารของหน่วยงาน และผู้รับผิดชอบแผนงานโรคแต่ละโรค/ภัย มีส่วนร่วมในการจัดทำแผนปฏิบัติการสำหรับทุกภัยอันตราย ของสำนักงานสาธารณสุขจังหวัดสระแก้ว ในภาพรวม

**วิสัยทัศน์ขององค์กร (Vision)**

ต้นแบบการจัดการเมืองสาธารณสุขชายแดนของประเทศในระดับนานาชาติ ระบบสุขภาพเข็มแข็ง ประชาชน และภาคีเป็นเจ้าของ สู่เมืองแห่งสุขภาวะที่ยั่งยืน

**พันธกิจขององค์กร (Obligation)**

1. ศึกษา วิเคราะห์ วิจัย พัฒนาองค์ความรู้ด้านการเฝ้าระวัง ป้องกัน และการควบคุมโรคและภัยที่คุกคามสุขภาพให้เหมาะสมกับสภาพพื้นที่ที่รับผิดชอบ

2. สนับสนุนการพัฒนามาตรฐาน เกี่ยวกับหลักเกณฑ์และรูปแบบการดำเนินงานเฝ้าระวัง ป้องกัน และการควบคุมโรคและภัยที่คุกคามสุขภาพในเขตพื้นที่ที่รับผิดชอบ

3. ถ่ายทอดองค์ความรู้และเทคโนโลยีด้านการเฝ้าระวัง ป้องกัน และการควบคุมโรคและภัยที่คุกคามสุขภาพให้แก่หน่วยงานภาครัฐ ภาคเอกชน องค์กรปกครองท้องถิ่น และประชาชนในพื้นที่ที่รับผิดชอบ

4. ประสานและสนับสนุนการปฏิบัติงานร่วมกับหน่วยงานเกี่ยวข้องในการเฝ้าระวัง ป้องกัน และการควบคุมโรคและภัยที่คุกคามสุขภาพในเขตพื้นที่ที่รับผิดชอบ

5. สนับสนุนการเฝ้าระวัง ป้องกัน และการควบคุมโรคบริเวณชายแดน เพื่อการป้องกันโรคระหว่างประเทศ

6. เผยแพร่ข้อมูลข่าวสารด้านการเฝ้าระวัง ป้องกัน และการควบคุมโรคและภัยสุขภาพในเขตพื้นที่ที่รับผิดชอบ

7. ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย

**วัตถุประสงค์ของแผนปฏิบัติการสำหรับทุกภัยอันตราย (Objective of AHP)**

เพื่อใช้เป็นเครื่องมือในการจัดการแก้ไขสถานการณ์ฉุกเฉินทางสาธารณสุขทั้งจากสถานการณ์ภัยพิบัติและสถานการณ์โรคติดต่ออุบัติใหม่ที่มีระดับความรุนแรงและผลกระทบสูงที่อาจจะเกิดขึ้นในพื้นที่จังหวัดสระแก้ว ในอนาคต ได้อย่างมีประสิทธิภาพ และสามารถลดการสูญเสียในชีวิตและทรัพย์สินของประชาชนได้

**ขอบเขตของแผนปฏิบัติการสำหรับทุกภัยอันตราย (Scope of AHP)**

เตรียมความพร้อมกรณียกระดับเปิดศูนย์ปฏิบัติการภาวะฉุกเฉิน สำนักงานสาธารณสุขจังหวัดสระแก้ว เพื่อตอบโต้สถานการณ์ฉุกเฉินทางสาธารณสุข ในพื้นที่จังหวัดสระแก้ว โดยมีหน่วยงานภายในและหน่วยงานภายนอกที่เกี่ยวข้องร่วมดำเนินการ

**ระยะเวลาในการดำเนินการของแผนปฏิบัติการสำหรับทุกภัยอันตราย (Period)**

ตั้งแต่วันที่ 1 มีนาคม 2562 เป็นต้นไป

**ส่วนที่ 1**

**Hazard Analysis Summary**

**สรุปการวิเคราะห์เหตุการณ์ภัยอันตรายทางสุขภาพที่เกิดขึ้น**

สำนักงานสาธารณสุขจังหวัดสระแก้ว ได้ดำเนินการวิเคราะห์ระดับความเสี่ยงของเหตุการณ์ ภัยอันตรายทางสุขภาพที่อาจขยายความรุนแรงเป็นภาวะฉุกเฉินทางสาธารณสุข จนต้องยกระดับการเปิดศูนย์ปฏิบัติการภาวะฉุกเฉินของสำนักงานฯ โดยใช้ระบบบัญชาการเหตุการณ์ (EOC&ICS) เพื่อตอบโต้ภาวะฉุกเฉินทางสาธารณสุข โดยนำผลการประเมินความเสี่ยงและวิเคราะห์เหตุการณ์ภัยอันตรายทางสุขภาพมาใช้เป็นข้อกำหนดเพื่อจัดทำ **“แผนปฏิบัติการสำหรับทุกภัยอันตราย : All Hazards Plan”** ให้สามารถรับมือได้ทุกโรคและภัยสุขภาพ ตามหลักสากล ได้แก่ 1.ภัยจากโรคติดเชื้อ (Biological) 2.ภัยจากสารเคมี (Chemical Events) 3.ภัยธรรมชาติและสิ่งแวดล้อม (Natural & Environmental Events) 4)ภัยจากอุบัติเหตุ/การบาดเจ็บและการก่อการร้าย/วินาศกรรม (Explosion & Trauma events) และ5)ภัยจากรังสี (Radiological Events) และเมื่อประเมินความเสี่ยงในเหตุการณ์ต่างๆ ที่อาจเกิดขึ้น พบผลการวิเคราะห์เหตุการณ์ภัยอันตรายทางสุขภาพ (Hazard Analysis Summary) ดังนี้

**1. Biological : ภัยจากโรคติดเชื้อ**

1.1 โรคไข้หวัดใหญ่

1.4 โรคไข้หวัดนก

1.5 โรคไข้เลือดออก

1.6 โรคพิษสุนัขบ้าในคน

1.7 วัณโรคดื้อยาหลายขนานชนิดรุนแรงมาก (XDR-TB)

**2. Chemical Events : ภัยจากสารเคมี**

2.1 ฝุ่น PM 2.5

2.2 สารเคมีรั่วไหล

2.3 ไฟไหม้บ่อขยะ

**3. Natural & Environmental Events : ภัยธรรมชาติและสิ่งแวดล้อม**

3.1 น้ำท่วม

**4. Explosion & Trauma events : ภัยจากอุบัติเหตุ/การบาดเจ็บ และการก่อการร้าย/วินาศกรรม**

4.1 อุบัติเหตุหมู่/อุบัติเหตุบนท้องถนน

4.2 ภัยสงครามบริเวณชายแดน

4.4 การชุมนุมของคนหมู่มากและการจลาจล

**5. Radiological Events : ภัยจากรังสี -** ไม่มี

**ส่วนที่ 2**

**การลำดับความสำคัญภัยอันตรายและความเสี่ยง**

สำนักงานสาธารณสุขจังหวัดสระแก้ว ดำเนินการจัดลำดับความสำคัญของภัยอันตรายที่ส่งผลกระทบกับสุขภาพประชาชนในพื้นที่ โดยวิเคราะห์ระดับความเสี่ยงด้วยกระบวนการจัดลำดับความสำคัญ Risk Matrix ซึ่งพิจารณาจาก 1. โอกาสเกิด (Likelihood) 2. ผลกระทบหรือความรุนแรงของเหตุการณ์หาก เกิดขึ้น (Consequences) และเมื่อพิจารณาจากการจัดลำดับความสำคัญโดยใช้ Risk Matrix ทำให้ทราบถึง ความสำคัญของแต่ละเหตุการณ์ที่ต้องดำเนินการจัดทำ **“แผนปฏิบัติการสำหรับทุกภัยอันตราย: All Hazards Plan”** เพื่อรองรับการยกระดับเปิดศูนย์ปฏิบัติการภาวะฉุกเฉินและระบบบัญชาการเหตุการณ์ (EOC&ICS) ในพื้นที่ ดังนี้



เมื่อพิจารณาจากการจัดลำดับความสำคัญโดยใช้ Risk Matrix ทำให้ทราบถึงความสำคัญของแต่ละเหตุการณ์ที่ต้องดำเนินการจัดทำแผนปฏิบัติการสำหรับทุกภัยอันตราย : All Hazards Plan เพื่อรองรับ โดยแบ่งโรคและภัย ตามระดับความเสี่ยง ได้ดังนี้

1. อุบัติเหตุหมู่จากการจราจรทางถนน ระดับ สูงมาก
2. การระบาดของโรคไข้เลือดออก ระดับ สูง
3. ไข้หวัดใหญ่ ระดับ สูง
4. ฝุ่น PM 2.5 ระดับ สูง
5. ไฟไหม้บ่อขยะ ระดับ สูง

**ส่วนที่ 3**

**Hazards & Lead Agency**

**สรุปภัยอันตรายที่มีความสำคัญและผู้มีบทบาทหลัก**

|  |  |  |  |
| --- | --- | --- | --- |
| **Hazards ที่สำคัญ** | **หน่วยงานรับผิดชอบหลัก** | **หน่วยงานสนับสนุน** | **ทรัพยากรที่จำเป็น** |
| **Biological : ภัยจากโรคติดเชื้อ** | | | |
| **โรคไข้เลือดออก** | กลุ่มงานควบคุมโรคติดต่อ | ทุกกลุ่มงาน/งานใน สสจ.สก | **คน**  - SRRT/CDCU  - ทีมสำรวจลูกน้ำยุงลาย  - ทีมพ่นสารเคมี  - ผู้เชี่ยวชาญ  - บุคลากรทางการแพทย์ (รักษา)  **งบประมาณ**  - งบดำเนินงาน  - ค่าตอบแทนผู้ปฏิบัติงาน  **สิ่งของ**  - ยานพาหนะ  - น้ามันเชื้อเพลิง  - สารเคมีที่ใช้ในการพ่น  - เครื่องพ่นสารเคมี  - ทรายทีมีฟอส  - อุปกรณ์สื่อสาร  - อุปกรณ์ไอทีเพื่อการควบคุมโรค (TanRabad) |
| **โรคไข้หวัดใหญ่** | กลุ่มงานควบคุมโรคติดต่อ | ทุกกลุ่มงาน/งานใน สสจ.สก | **คน**  - หน่วยปฏิบัติการควบคุมโรค (CDCU)  - ผู้เชี่ยวชาญ  - บุคลากรด่านควบคุมโรค  **งบประมาณ**  - งบดำเนินงาน  - ค่าตอบแทนผู้ปฏิบัติงาน  **สิ่งของ**  - ยานพาหนะ  - น้ำมันเชื้อเพลิง  - เวชภัณฑ์ |

|  |  |  |  |
| --- | --- | --- | --- |
| **Hazards ที่สำคัญ** | **หน่วยงานรับผิดชอบหลัก** | **หน่วยงานสนับสนุน** | **ทรัพยากรที่จำเป็น** |
| **Biological : ภัยจากโรคติดเชื้อ** | | | | |
| **โรคติดเชื้อไข้หวัดใหญ่** | กลุ่มงานควบคุมโรคติดต่อ | ทุกกลุ่มงาน/งานใน สสจ.สก | **คน**  - SRRT/CDCU  - ทีมสำรวจลูกน้ำยุงลาย  - ทีมพ่นสารเคมี  - ผู้เชี่ยวชาญ  - บุคลากรทางการแพทย์ (รักษา)  **งบประมาณ**  - งบดำเนินงาน  - ค่าตอบแทนผู้ปฏิบัติงาน **สิ่งของ**  - ยานพาหนะ  - น้ำมันเชื้อเพลิง  - สารเคมีที่ใช้ในการพ่น  - เครื่องพ่นสารเคมี  - ทรายทีมีฟอส  - อุปกรณ์สื่อสาร  - เวชภัณฑ์ |
| **โรคมือ เท้า ปาก** | กลุ่มงานควบคุมโรคติดต่อ | ทุกกลุ่มงาน/งานใน สสจ.สก | **คน**  - SRRT/CDCU  - ครูศูนย์พัฒนาเด็กเล็ก  - ผู้เชี่ยวชาญ  - ผู้บริหาร อปท.  **งบประมาณ**  - งบดำเนินงาน  - ค่าตอบแทนผู้ปฏิบัติงาน  **สิ่งของ**  - ยานพาหนะ  - น้ำมันเชื้อเพลิง  - น้ำยาฆ่าเชื้อ, เจลล้างมือ  - หน้ากากอนามัย  - สื่อเผยแพร่ความรู้  - อุปกรณ์เก็บสิ่งส่งตรวจ |

|  |  |  |  |
| --- | --- | --- | --- |
| **Hazards ที่สำคัญ** | **หน่วยงานรับผิดชอบหลัก** | **หน่วยงานสนับสนุน** | **ทรัพยากรที่จำเป็น** |
| **Disaster : ภัยพิบัติ** | | | |
| **โรคอหิวาตกโรค** | กลุ่มงานควบคุมโรคติดต่อ | ทุกกลุ่มงาน/งานใน สสจ.สก | **คน**  - SRRT / CDCU  - ผู้เชี่ยวชาญ  - บุคลากรทางการแพทย์ (รักษา)  - ล่าม (กรณีต่างด้าว)  **งบประมาณ**  - งบดำเนินงาน  - ค่าตอบแทนผู้ปฏิบัติงาน  **สิ่งของ**  - ยานพาหนะ  - น้ำมันเชื้อเพลิง  - Antibiotic  - ไลโซล คลอรีน สารส้ม ชุดทดสอบคลรีนตกค้าง  - อุปกรณ์เก็บสิ่งส่งตรวจ  - สื่อเผยแพร่ความรู้  - อุปกรณ์สื่อสาร |
| **อุทกภัย** | กลุ่มงานควบคุมโรคไม่ติดต่อ | ทุกกลุ่มงาน/งานใน สสจ.สก | **คน**  - SRRT  - ผู้เชี่ยวชาญ  **งบประมาณ**  - งบดำเนินงาน  - ค่าตอบแทนผู้ปฏิบัติงาน  **สิ่งของ**  - ยานพาหนะ  - น้ำมันเชื้อเพลิง  - อุปกรณ์ช่วยชีวิต  - เวชภัณฑ์ ยาสามัญ  - อุปกรณ์สื่อสาร/วิทยุ |
| **Hazards ที่สำคัญ** | **หน่วยงานรับผิดชอบหลัก** | **หน่วยงานสนับสนุน** | **ทรัพยากรที่จำเป็น** |
| **Disaster : ภัยพิบัติ** | | | |
| **บาดเจ็บจากจราจรทาง ถนน** | กลุ่มงานควบคุมโรคไม่ติดต่อ | ทุกกลุ่มงาน/งานใน สสจ.สก | **คน**  - ทีมสอบสวนสหวิชาชีพ  - ทีมเยี่ยมด่านชุมชน  - ทีมตรวจเตือนแอลกอฮอล์  - ผู้เชี่ยวชาญ  - บุคลากรทางการแพทย์ (ฉุกเฉิน)  **งบประมาณ**  - งบดำเนินงาน  - ค่าตอบแทนผู้ปฏิบัติงาน  **สิ่งของ**  - ยานพาหนะ  - น้ำมันเชื้อเพลิง  - อุปกรณ์สื่อสาร/วิทยุ  - เสื้อสะท้อนแสง  - กรวยจราจร  - แบบสอบสวนอุบัติเหตุ |
| **ไฟไหม้บ่อขยะ** | 1.กลุ่มงานอนามัยสิ่งแวดล้อม | 1. กลุ่มระบาดวิทยาและตอบโต้ฯ  2. กลุ่มยุทธศาสตร์ แผนงานฯ  2. กลุ่มสื่อสารความเสี่ยง  3. กลุ่มบริหารทั่วไป  4. อปท. | **คน**  - SRRT/Env Occ CU  - ผู้เชี่ยวชาญด้านสารเคมี  **งบประมาณ**  - งบดำเนินงาน  - ค่าตอบแทนผู้ปฏิบัติงาน  **สิ่งของ**  - ยานพาหนะ  - น้ำมันเชื้อเพลิง |

|  |  |  |  |
| --- | --- | --- | --- |
| **Hazards ที่สำคัญ** | **หน่วยงานรับผิดชอบหลัก** | **หน่วยงานสนับสนุน** | **ทรัพยากรที่จำเป็น** |
| **Human : ภัยจากมนุษย์และการชุมนุม** | | | |
| **ชุมนุมประท้วง** | กลุ่มงานควบคุมโรคไม่ติดต่อ | ทุกกลุ่มงาน/งานใน สสจ.สก | **คน**  - SRRT/CDCU  - บุคลากรทางการแพทย์ (ฉุกเฉิน)  **งบประมาณ**  - งบดำเนินงาน  - ค่าตอบแทนผู้ปฏิบัติงาน  **สิ่งของ**  - ยานพาหนะ  - น้ำมันเชื้อเพลิง  - สื่อเผยแพร่ความรู้  - อุปกรณ์ช่วยชีวิต |

**ส่วนที่ 4**

**Core Public Health Capacities**

**ขีดความสามารถหลักสำหรับการจัดการภาวะฉุกเฉิน**

1. **Community Preparedness (การเตรียมความพร้อมของชุมชน)**

* สื่อสารสร้างความเข้าใจในชุมชนเกี่ยวกับโรคหรือภัยสุขภาพ
* ชี้แจงการปฏิบัติตัวของชุมชนเมื่อเกิดโรคหรือภัยสุขภาพ
* จัดทำข้อมูลที่บ่งชี้สภาวะสุขภาพอนามัยของชุมชน
* การจัดทำประชาคมเพื่อสร้างข้อตกลงร่วมกันในชุมชน

1. **Information Sharing (การแลกเปลี่ยนข่าวสาร)**

* มีระบบรายงานภายในเครือข่ายการปฏิบัติงาน
* จัดระบบการเข้าถึง/เชื่อมต่อข้อมูลระหว่างหน่วยงานที่เกี่ยวข้อง
* จัดตั้งศูนย์สารสนเทศระดับกระทรวง/กรม เพื่อการแลกเปลี่ยนข่าวสาร

1. **Public Health Surveillance (การเฝ้าระวังทางสาธารณสุข)**

* สร้างระบบ Call center ของระดับกระทรวง/กรม (1422 และ 1669)
* การเฝ้าระวัง ตรวจจับในระบบรายงานปกติ ในภาวะก่อนเกิดเหตุ
* มีระบบ Event base จากการเฝ้าระวังของเครือข่ายในชุมชน และสื่อต่างๆ
* สร้างระบบการเตือนภัย เพื่อเตือนภัยแก่สาธารณชน
* ติดตามปัญหาสุขภาพ และนำไปเป็นพื้นฐานในการกำหนดนโยบาย

1. **Situation Awareness and Emergency Warning (การตระหนักรู้สถานการณ์และการแจ้งเตือนภัยเหตุการณ์ฉุกเฉิน)**

* การตรวจสอบข่าวและเหตุการณ์ที่ผิดปกติ
* รวบรวม วิเคราะห์ ประเมินความเสี่ยง และจัดทำรายงานสถานการณ์โรค/ภัยสุขภาพ เพื่อนำเสนอผู้บริหาร

1. **Emergency Operations Coordination (การประสานงานเพื่อปฏิบัติการในภาวะฉุกเฉิน)**

* จัดทำคำสั่งการเปิดศูนย์ปฏิบัติการภาวะฉุกเฉิน (EOC) พร้อมให้ผู้บริหารลงนาม
* จัดทำเนียบรายชื่อเจ้าหน้าที่ในแต่ละกล่อง Functions สำหรับการติดต่อประสานงาน
* จัดทำเนียบรายชื่อหน่วยงานที่เกี่ยวข้องในการดำเนินงานทั้งภายในภายนอกองค์กร

1. **Surge Capacities (การระดมทรัพยากรในภาวะฉุกเฉิน)**

* จัดทำทะเบียน/สำรวจทรัพยากรของหน่วยงาน (คน-เงินงบประมาณ-สิ่งของ)
* จัดทำทะเบียนหน่วยงานที่เกี่ยวข้องในการสนับสนุนทรัพยากรในกรณีเร่งด่วน

1. **Epidemiological Investigation & Control (การสอบสวนทางระบาดวิทยาและการควบคุมโรคและภัยสุขภาพ)**

* การเตรียมทีมสอบสวน เตรียมอุปกรณ์พัฒนาศักยภาพผู้ปฏิบัติงานให้มีการหมุนเวียนทดแทนกันได้
* สามารถควบคุมภาวะฉุกเฉินได้อย่างรวดเร็ว และให้กลับมาอยู่ในภาวะปกติ

1. **Public Health Laboratory Testing (การตรวจทางห้องปฏิบัติการสาธารณสุข)**

* มีห้องปฏิบัติการที่สามารถตรวจวิเคราะห์โรคที่กรมควบคุมโรคกำหนดให้ดำเนินการ
* เจ้าหน้าที่ มีความรู้ ความสามารถ ในการตรวจวิเคราะห์
* ระบบในการจัดสิ่งส่งตรวจและการรายงานที่มีประสิทธิภาพ

1. **Responder Safety and Health (ความปลอดภัยของผู้ปฏิบัติงาน)**

* กำหนดพื้นที่/แบ่งระดับในภาวะฉุกเฉิน (เขียว เหลือง แดง)
* บุคลากรมีความรู้ ความสามรถด้านความปลอดภัยทั้งโรคและภัยสุขภาพ
* มีอุปกรณ์ ป้องกันตนเอง เพียงพอต่อการปฏิบัติงาน

1. **Emergency Public Information (การสื่อสารความเสี่ยง)**

* การเฝ้าระวังข้อมูลข่าวสาร ข่าวลือ จากสื่อต่างๆ ทุกช่องทาง และประเมินการรับรู้ของสาธารณะ(Public Perceptions) เพื่อวิเคราะห์ความเสี่ยง วิเคราะห์กลุ่มเป้าหมาย และจัดทำแผนการสื่อสารความเสี่ยงที่เหมาะสม รวดเร็ว
* จัดทำประเด็น ข้อมูลข่าวสาร และผลิตสื่อ ในรูปแบบต่างๆ เช่น ประเด็นข่าว (Press release) ประเด็นสาร (Talking Point) Info graphic เป็นต้น ที่ถูกต้อง ครบถ้วน เหมาะกับสถานการณ์และกลุ่มเป้าหมาย
* ดำเนินการสื่อสารความเสี่ยงผ่านช่องทางต่างๆ ที่เหมาะสม
* ประเมินผลและรายงานผลการสื่อสารความเสี่ยงต่อผู้บัญชาการเหตุการณ์เพื่อปรับแผน และการดำเนินการสื่อสารความเสี่ยงอย่างเหมาะสม
* จัดทำทำเนียบผู้บริหาร โฆษก และวิทยากร เพื่อแถลงข่าว ให้ข่าวกับสื่อมวลชน ประชาชน และหน่วยงานที่เกี่ยวข้อง

1. **Medical Materiel Management and Distribution (การจัดการและการกระจายเวชภัณฑ์)**

* สำรวจเวชภัณฑ์ที่มีอยู่ในหน่วยงาน จัดทำทะเบียนเวชภัณฑ์ที่ต้องใช้ในแต่ละโรคและภัยสุขภาพ
* สำรวจความต้องการของเครือข่าย
* จัดทำแผนในการจัดหาและเตรียมเวชภัณฑ์ในภาวะปกติและในภาวะฉุกเฉิน
* จัดทำระบบการเก็บรักษาเวชภัณฑ์แต่ละชนิดให้ถูกต้องเหมาะสม
* จัดทำแผนการกระจายเวชภัณฑ์ให้หน่วยงานที่ขอรบการสนับสนุนในภาวะปกติและภาวะฉุกเฉิน
* กระจายเวชภัณฑ์ให้กับหน่วยงานเครือข่ายที่ขอรับการสนับสนุน

1. **Mass Care (การดูแลประชาชนผู้ได้รับผลกระทบจำนวนมาก)**

* จัดทำแผนรองรับกรณีเกิดภาวะฉุกเฉิน และมีการซ้อมแผน
* เตรียมความพร้อมของสถานพยาบาลที่สามารถรองรับผู้ป่วย/ผู้บาดเจ็บ
* เตรียมศูนย์อพยพ/ศูนย์พักพิงชั่วคราว เพื่อรองรับสถานการณ์ที่เกิดขึ้น
* มีการจัดหาอาหารและน้ำดื่ม เครื่องอุปโภค บริโภค
* มีการเตรียมทีมบุคลากรทางการแพทย์ สำหรับดูแล ครอบคลุมทั้งด้าน ร่างกาย จิตใจ
* มีการดูแลจัดการทางด้านสิ่งแวดล้อม และการป้องกันควบคุมโรคติดต่อที่อาจเกิดขึ้น

1. **Non-pharmaceutical Interventions (มาตรการที่ไม่ได้ใช้ยา)**

* การบังคับใช้กฎหมายกรณีเกิดเหตุภาวะฉุกเฉิน

1. **Volunteer management** **(การจัดการกลุ่มอาสาสมัครที่ร่วมดำเนินการในพื้นที่เกิดเหตุ)**

* การวางระบบการลงทะเบียน แบ่งหน้าที่รับผิดชอบของกลุ่มอาสาสมัคร ที่ปฏิบัติงานในพื้นที่เกิดเหตุ
* การสนับสนุนวัสดุอุปกรณ์, เวชภัณฑ์ เบื้องต้น ในการดำเนินงานตามเหมาะสม
* ติดตามการดำเนินงานและความปลอดภัยของกลุ่มอาสาสมัครที่ปฏิบัติงานในพื้นที่เกิดเหตุ


1. **Community Recovery (การฟื้นฟูชุมชนให้กลับสู่สภาวะปกติ)**

* การจัดการสิ่งแวดล้อม, สุขาภิบาล ในชุมชนที่เกิดเหตุ ให้กลับสู่ภาวะปกติ
* การดูสุขภาพกายและจิตใจ แก่กลุ่มเสี่ยงและผู้ได้รับผลกระทบที่ประสบเหตุภาวะฉุกเฉิน

**ส่วนที่ 5**

**กิจกรรมที่สำคัญท**ี่**สำนักงานสาธารณสุขจังหวัดสระแก้ว**

**ต้องดำเนินการในแต่ละขั้นตอนของการจัดการภาวะฉุกเฉิน**



**1. การป้องกันและลดผลกระทบ**

- วางระบบการลดโอกาสการเกิดเหตุการณ์โรคและภัยสุขภาพ

- วางระบบการลดผลกระทบของโรคและภัยสุขภาพที่เป็นภาวะฉุกเฉิน ลดความรุนแรงและลดความสูญเสียจากภาวะฉุกเฉินทางสาธารณสุข

- วางระบบการจัดการภาวะฉุกเฉินทางสาธารณสุข เพื่อเตรียมการเผชิญสาธารณภัยต่างๆ

**2. การเตรียมความพร้อมรองรับภาวะฉุกเฉิน**

- การเตรียมศูนย์ปฏิบัติการภาวะฉุกเฉิน กรมควบคุมโรค และระบบบัญชาการเหตุการณ์ (EOC & ICS)

- การจัดทำแผนจัดการภาวะฉุกเฉินทางสาธารณสุข และการซ้อมแผนดังกล่าว (PHE Planning & Exercise)

- การฝึกอบรมและพัฒนาบุคลากรเพื่อรองรับการตอบโต้ภาวะฉุกเฉินทางสาธารณสุข (PHER Training)

- การจัดการและเตรียมข้อมูลที่เกี่ยวข้องกับการจัดการภาวะฉุกเฉินทางสาธารณสุข (Information Management)

- การจัดเตรียมเครื่องมือ อุปกรณ์ ยา วัคซีน และเวชภัณฑ์ และระบบการขนส่งต่างๆ ที่เกี่ยวข้องกับ การตอบโต้ ภาวะฉุกเฉินทางสาธารณสุข (PHE Logistic)

- การเตรียมระบบเฝ้าระวังเหตุการณ์ภาวะฉุกเฉินทางสาธารณสุข (PHE Surveillance)

- การเตรียมระบบประสานการทำงานร่วมกับเครือข่าย (PHE Networking)

- การเตรียมระบบการสื่อสารความเสี่ยง (Risk Communication)

**3. การตอบโต้ภาวะฉุกเฉิน**

- การเปิดศูนย์ปฏิบัติการภาวะฉุกเฉิน กรมควบคุมโรค เพื่อบัญชาการเหตุการณ์

- การติดตามเฝ้าระวังและประเมินสถานการณ์อย่างต่อเนื่อง

- ส่งทีมเข้าพื้นที่เพื่อให้การช่วยเหลือและบรรเทาความสูญเสียต่อสุขภาพของผู้ประสบเหตุ

- ดำเนินการป้องกัน ควบคุมโรคระบาด หรือผลแทรกซ้อนอื่นๆ ที่อาจเกิดขึ้นหลังการเกิดภาวะฉุกเฉินทาง สาธารณสุข

- สื่อสารความเสี่ยงอย่างเหมาะสม

- ดำเนินการจะระดมทรัพยากรที่เตรียมพร้อมไว้เพื่อตอบโต้ภาวะฉุกเฉินร่วมกับหน่วยงานที่เกี่ยวข้อง

**4. การฟื้นฟูหลังเกิดภาวะฉุกเฉิน**

- เตรียมการเฝ้าระวังและทีมปฏิบัติการสอบสวบควบคุมโรคก่อนปิดสถานที่พักพิงชั่วคราวในพื้นที่

- เตรียมเปิดระบบให้บริการสุขภาพด้านการเฝ้าระวังโรคและภัยสุขภาพของพื้นที่ในภาวะปกติ

- ทีมตอบโต้ภาวะฉุกเฉินทางสาธารณสุข เตรียมถ่ายโอนภารกิจให้หน่วยงานที่ปกติ

- เตรียมถอนตัวออกจากพื้นที่